*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*196. számú előterjesztés*

Bátaszék Város Önkormányzat Képviselő-testületének 2021. október 18-án

16 órakor megtartandó ülésére

Elektromos ellátó rendszer felújítási munkáinak elvégzésére kivitelező kiválasztása

|  |
| --- |
| **Előterjesztő:** Dr. Bozsolik Róbert polgármester**Készítette**: Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző**Pénzügyileg ellenőrizte:** Nagyné Gyura Györgyi  pénzügyi irodavezető**Tárgyalja:**PG Bizottság: 2021. 09. 28. |

**Tisztelt Képviselő- testület!**

A Bátaszék, Budai u. 56-58. szám alatti társasház elektromos ellátó rendszer felújítási (új csoportos mérőhely kialakítás) munkák elvégzésére, annak munkadíjára került kiküldésre ajánlatkérési felhívás három vállalkozónak.

Az ajánlattételi határidő lejártáig kettő ajánlattevő nyújtotta be ajánlatát. Az ajánlatok formai és tartalmi szempontoknak megfelelnek (lásd 1.sz. melléklet).

Az ajánlattevők árajánlatukban az alábbi ellenszolgáltatást ajánlották meg.

1. Az ajánlattevő neve: Kiss Szilvia – egyéni vállalkozó

7140 Bátaszék, József A. u. 7/C.

Ajánlati ár: 2.275.537,- Ft + 0% ÁFA (AAM), összesen bruttó 2.275.537,- Ft.

2. Az ajánlattevő neve: H-ELEKTRO Horváth Tibor

7100 Szekszárd, Kerámia u. 95.

Ajánlati ár: 2.467.310,- Ft + 666.173,- Ft 27% ÁFA, összesen bruttó 3.133.483,- Ft

Az önkormányzat 2021. évi költségvetésében a felújítási kiadások keretében a forrás rendelkezésre áll.

Javasoljuk Kiss Szilvia – egyéni vállalkozó ajánlattevővel bruttó 2.275.537,-Ft összeggel történő szerződéskötést.

***H a t á r o z a t i j a v a s l a t :***

**Budai u. 56-58. szám alatti társasház elektromos ellátó rendszer felújítási (új csoportos mérőhely kialakítás) munkák elvégzésére kivitelezőkiválasztására**

Bátaszék Város Önkormányzatának Képviselő-testülete,

1. a Budai u. 56-58. szám alatti társasház elektromos ellátó rendszer felújítási (új csoportos mérőhely kialakítás) feladatainak elvégzésével – a munkadíjra a legalacsonyabb ajánlati árat tevő Kiss Szilvia egyéni vállalkozót (7140 Bátaszék, József A. u. 7/C.) bízza meg,
2. a feladat ellátásához szükséges bruttó 2.275.537,- Ft vállalkozói díj kifizetését az önkormányzat 2021. évi költségvetésében tervezett felújítási kiadások keretének terhére biztosítja.

*Határidő: 2021. december 15.*

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: Kiss Szilvia ev.

 Bátaszéki KÖH városüz. iroda

Bátaszéki KÖH pénzügyi iroda

 irattár